Publication: Magyar Közlöny
Issue: MK-1999-112 (Year: 1999, Number: 112)
Era: 1990-2004
Section: a 277/1997. (XII. 22.) Korm. rendelethez]
Paragraph Index: 205

2. A továbbképzési programra vonatkozó adatok (A Továbbképzési Jegyzékben megjelenő adatok) 2.1. A program megnevezése: A program megnevezésének egyértelműen utalnia kell a program tartalmára (maximum 3 sor). 2.2. A továbbképzés célja (maximum 10 sor): A képzési cél fejezi ki azt a sajátos többletet, hozzáadott értéket, amivel a tanfolyam tartalmi követelményeinek teljesítése után a résztvevők rendelkezni fognak. A cél kifejtésének egyértelműnek és világosnak kell lennie. 2.3. Azoknak a munkaköröknek a megnevezése, amelyekben foglalkoztatottak számára javasolják a részvételt: Az űrlap a „Munkakörök”-et a 138/1992. (X. 8.) Korm. rendelet melléklete szerint tartalmazza, amennyiben szükséges, több munkakör is aláhúzható. A „Megbízatások, funkciók, beosztások” esetében feltüntethető bármely olyan ma létező funkció, melyre az adott program felkészít. A kiválasztott munkaköröknek és más beosztásoknak meg kell felelniük a program céljának, célcsoportjának, a megjelölt iskolatípusnak, évfolyamoknak és a megjelölt tantervi kapcsolódásnak. 2.4. A továbbképzés célcsoportja: A megjelölendő célcsoport csak a már képesített pedagógusokra, illetőleg a közoktatási törvényben meghatározott feltételeknek megfelelő pedagógus-munkakörben foglalkoztatottakra vonatkozhat. A célcsoportot világosan és egyértelműen kell meghatározni, akár a pedagógusok tágabb, akár szűkebb csoportjáról legyen is szó. Amennyiben a programalapító több célcsoportot, munkakört és iskolatípust is megjelöl, a „3. A képzés tartalmára vonatkozó részletes információk”-ra adott válaszokban ismertetnie kell, hogy a heterogén csoportokra vonatkozóan milyen változtatásokat eszközöl a módszerekben, a médián, az ellenőrzésbenértékelésben. 2.5. A jelentkezés feltételei: Az alapítónak mérlegelnie kell, hogy a program elvégzéséhez a jelentkezőknek az iskolai végzettség és szakképzettség mellett milyen más szakmai képesítéssel vagy előzetes szakmai ismeretekkel, gyakorlattal kell rendelkezniük. Itt a szükséges szakmai gyakorlatot jelölheti meg, valamint azokat a képzést megelőző speciális felvételi eljárásokat, amelyek a jelentkezők alkalmasságát, beállítódását vizsgálják. 2.6. A továbbképzés összóraszáma: Az oktatás formájától (tanfolyam, távoktatás) függően kell meghatározni azt az összóraszámot, amely egy átlagos képességű hallgató felkészüléséhez szükséges az adott pedagógus-továbbképzési programban előírt követelmények 1999/112. szám eredményes teljesítéséhez, ezt az óraszámot kell a tanúsítványnak igazolni. Az óraszám meghatározásánál az oktatás formája, valamint a cél, a tematika (tartalom), a módszerek és a követelmény a meghatározók. Az óraszámot kerek számokban kell megadni (30, 40, 60 stb.). Tanfolyami képzés esetén minimum a 30 elméleti és gyakorlati óra, amelybe nem számítható be az esetleges házi feladat, illetve otthoni tanulás időtartama. 2.7. A továbbképzés során elsajátítandó tartalmi követelmények: A tartalmi követelményekben azt kell megfogalmazni, melyek azok az elméleti vagy gyakorlati ismeretek, illetve képességek (kompetencia), amelyet a képzés során el kell sajátítani. A követelményekben azokat a konkrét elvárásokat kell rögzíteni, amelyek teljesítése a program résztvevője számára az adott képzés sikeres befejezését jelenti, rögzíteni kell, hogy milyen kimeneti követelmények (ismeretek, készségek) kérhetők számon. A követelmények az adott képzési folyamat során elsajátítottakra vonatkoznak. A tartalmi követelményekben egyértelműen és konkrétan meg kell határozni azokat a képzés végén várható eredményeket, tudást, képességet, attitűdöt (kompetenciákat), amelyek megszerzését a program a résztvevőinek ígéri. 2.8. A továbbképzésen elsajátított ismeretek és készségek ellenőrzésének módja: Az ellenőrzésnek azt kell megállapítania, hogy teljesítette-e a résztvevő a program tartalmi követelményeit. Az ellenőrzés módját az határozza meg, hogy milyen természetű feladathelyzetekben, milyen teljesítményekben és megnyilvánulásokban lehet megbízható információhoz jutni a követelmények teljesítéséről. Az ellenőrzés módjait a követelményeknek megfeleltethető kifejtettséggel kell megadni. A választott ellenőrzési tevékenységekkel a tartalmi követelmények teljesülése vizsgálható kell hogy legyen. 2.9. A képzés tartalmi területek szerinti besorolása: A tartalmi terület meghatározása a program nyilvántartásához közöl tájékoztató jellegű információkat. Az akkreditációs eljárás a tartalmi terület meghatározását a résztémák tartalmi kifejtésével, valamint a megjelölt iskolatípussal, évfolyamokkal és tantervi kapcsolódással összhangban vizsgálja. 2.10. Intézménytípus megjelölése, amelyben dolgozó pedagógusok számára ajánlott a képzés: Az intézménytípus meghatározása arra vonatkozik, hogy a továbbképzés mely szinten és ezen belül mely évfolyamokon dolgozó pedagógusokat célozza meg. Az intézménytípusok meghatározása az űrlapon az Oktatási Minisztérium hivatalos statisztikája alapján készül. Az évfolyamok megadásánál a programalapító a bármely intézménytípusra értelmezhető általános 1—12 (vagy e feletti) évfolyamjelölést kell hogy használja az érintett évfolyamok jelölésénél. 2.11. Meghatározott kerettantervhez vagy helyi tantervhez kötődik-e a továbbképzés? A kérelem e pontja lehetőséget ad az alapító számára, hogy megjelölje, kapcsolódik-e tartalmilag a továbbképzés valamely kerettantervhez, illetve egyedi helyi tantervhez. Tartalmi kapcsolat esetén a keret- vagy helyi tanterv pontos megnevezését, címét kell e pontban megjelölni. 2.12. A továbbképzésben indítható csoport létszáma A minimális csoportlétszám megadása azért lényeges, mert az érdeklődő pedagógusok ebben kaphatnak információt arról, hogy milyen csoportlétszám elérése esetén indul el a program. A maximális csoportlétszám a csoportbontások tervezése miatt is fontos. Ha a kérelmező nem igényel létszámkorlátozást, akkor ezt az űrlapban fel kell tüntetnie. Távoktatás esetében ez az adat a csoportos konzultációk, illetve a csoportos gyakorlatok esetében kitöltendő, valamint akkor, ha az indító a program indítását a jelentkezések létszámfeltételéhez köti. 2.13. A tanúsítvány kiadója és a tanúsítvány kiadására vonatkozó formai követelmények: Ebben a pontban az alapítónak a hivatalos tanúsítvány kiállítási jogához, tehát a program indítási jogának megadásához szükséges összes feltételét kell összefoglalnia. Az alapítónak ebben a pontban van módja meghatározni, hogy a program elvégzését tanúsító dokumentum milyen formában jelenjen meg.

Source: https://magyarkozlony.hu/hivatalos-lapok/a771acf5d6afa1d9536e365f4f9007fb01444cba/dokumentumok/5fbc903d091b1ddcf63b12e5bfe215b0003de1a0/letoltes